لما بنيجي نتكلم عن موضوع علو الهمة بيحصل آتي الناس بتفتكر ان انا بتكلم عن ايه؟ عن ناس تانية او ناس مش طبيعية لا لا لا علو الهمة ليس حكرا على
الصحابة وليس حكرا على التابعين وليس حكرا على الصالحين. ازاي؟ انما نعم علو الهمة قد يأتي لشخص عادي عادي. بل قد يأتي لشخص عاصي. ازاي؟ يأتي الانسان بان يحصل له افاقة. يعني الانسان يبقى ماشي في طريق كده غافل. مسيطرة عليه كذا حاجة
اولا كسل مسيطر عليه. نمرة اتنين مسيطر عليه الشيطان. الشيطان مزين له اللي هو فيه. انت كده كويس. انت ما فيش احسن منك. انت احسن من ناس كتير اصلا مسيطر عليه هوى النفس الاكل الكتير الشرب الكتير النوم الكتير يعني الصحبة السيئة مش قادر يسيبها مش قادر يبطل فبالتالي
اللي بيترتب عليه ان همته دنيئة على الدوام. عنده غفلة غير عادية. لكن احيانا ممكن الشخص العادي جدا ده يحصل له حالة من الافاقة. ادي لنفسك ادي لنفسك امل. انت ممكن تبقى شخص غير عادي. في لحظة واحدة. اللحظة دي لحظة يقظة. لحظة اليقظة دي اول ما تلقطها اشبط فيها. لان اللحظة دي
ما تتعوضش. ممكن تيجي لك اللحزة دي تجد همتك من من السفول الى منتهى العلو. مرة واحدة. اللحزة دي تحس ان انت كده حد هز كده ايه اللي انت بتعمله؟ تجد ان في حاجة حصلت لك تهزك. ممكن الحاجة اللي حصلت لك دي حاجة من برة. او حاجة من جوة. حاجة من برة
يعني انت قعدت مع نفسك كده في لحظة صفا قلت انا رايح فين؟ الى اين يا نفس اي شيء تطلبين؟ انت تطلبين الجنة؟ فاي شيء قدمت؟ لهذا الطلب؟ من اي شيء تهربين؟ انت تهربين من النار. فاي شيء قدمت
لهذا الهرب من تريدين انت تريدين الله فهل عاملك يليق بالله؟ ويظل الانسان يعاتب نفسه. ويؤنب نفسه ويضرب نفسه بهذه الاصوات من الكلمات حتى تفيق. ابو محجن الثقفي مرة حصلت له افاقة غيرت حياته. ابو محجن الثقافي ده راجل كان عايش في ايام سعد ابن ابي وقاص
وسعد النبي وقاص رايح دلوقتي القادسية. وابو محجن الثقفي قبل القادسية بايام. سعد ابن ابي وقاص القى القبض عليه لأنه كان يشرب خمر وكان مدمن خمر مش قادر يبطل الخمرة دي. خده وحبسه في بيته حبسه قال له مش هتطلع من هنا لما ارجع من القادسية نشوف موضوعك بقى. حبسه
في البيت ابو محجن الثقفي قاعد في بيت سعد. ابو محجن كان فارس. قاعد في بيت سعد محبوس مقيد. مش عارف يعمل ايه وسعد زهب الى القادسية. والاخبار بتأتي الى ابو محجن وهو في مكانه. فروسية واللي بيحصل وبتاع شق عليه نفسه
صعبت عليه نفسه وهانت عليه الدنيا بما فيها انا ايه اللي عملته في نفسي ده؟ علشان كأس خمر اضيع كل الطاعات دي؟ انا عشان اكلة زيادة نمت عن قيام الليل
انا عشان فسحة مع اصحابي ضيعت صلاة الفجر. انا عشان شهوة بهيمية مش قادر انزل اصلي في المسجد عشان بعمل عادة سرية او بمشي مع بنت قادر اخش مسجد ليه انا بعمل في نفسي كده
فاحتقر نفسه جدا. ليه انا بعمل كده؟ كم حرمت؟ كم مرة اتحرمت من طاعة بسبب معصية انت مش قادر تبطلها؟ ابو محجن كلم الست كان في امه ولد لسعد فقال اسألك بالله فكي وثاقي ودعيني اذهب الى القادسية واعدك واقسم بالله اني سأعود اليك. قالت تصدق في كلامك
قال والله لاصدقن ففكت قيده واعطته فرسا لسعد. اديته فرس لسعد بن ابي وقاص. خد الفرس وطار على القادسية. وصل القادسية وكان ملثم عشان ما حدش يعرفه ان هو المفروض مش هنا. ولثم نفسه وقعد يقاتل قتال رهيب. همة غريبة حتى ان سعد
بقى الراجل ده انبهروا في المعركة. قال فنظرت الى فارس قد طاح في المشركين. فقلت والله لولا اني اعلم ان ابا محجر في بيتي محبوسا لقلت هذا ابو محجن. ولولا اعلم ان ان فرسي في بيتي لقلت هذا فرسي
قال وما زال رجل يقاتل ثم عاد ابو محجم بعد ما خلص دغدغ الناس في المعركة رجع الى بيت سعد سلم نفسه المرأة فقيدته فلما عاد سعد من القتال حكت له المرأة ما حصل. فقال لابي محجن فك وثاقه. وقال يا ابو محجن اذهب والله لا احبسك بعد اليوم ابدا
وقال يا سعد وانا والله لا اشرب الخمر بعد اليوم ابدا الهمة دي جت لواحد عادي. هي لحزة افاقة بتيجي لك. انا لغاية امتى بقى لي كم سنة ملتزم ما ختمتش ليه؟ بقى لي كم سنة ملتزم
ايه اخباري في طلب العلم؟ بقى لي كم سنة ملتزم؟ كم واحد اهتدى على ايدي؟ انا لغاية امتى هفضل كده؟ منزر بس يبتدي يحصل لك افاقة وده اللي بنسميه علو في الهمة